text: Tre kommuner indfører forbud mod åben ild
  07 juni 2018 kl. 11.06
  Der er udstedt afbrændingsforbud i Esbjerg, Fanø og Varde Kommune. 
  Den seneste måneds tørke betyder nu, at flere kommuner er kommet på listen med afbrændingsforbud. 
  Fra torsdag klokken 14 har Sydvestjyske Brand udstedt afbrændingsforbud i Esbjerg, Varde og Fanø kommune, skriver Esbjerg Kommune i en pressemeddelelse. 
  Herunder kan du på kortet se, hvilke kommuner i Syd- og Sønderjylland, som har indført afbrændingsforbud.
  Forbuddet gælder afbrænding af: 
  Haveaffald
  Halm, halmstakke og lignende, der afbrændes på marker eller uopdyrkede arealer.
  Affald fra skovbrug 
  Siv, rør, herunder rørskove og enge, lyng, hede og mosetørv.
  Bål, herunder bålfade.
  Forbuddet gælder også brug af:
  Ukrudtsbrænder
  Gril i naturen, herunder på offentlige steder. Brug af grill tillades på egen ejendom, såfremt der udvises yderste forsigtighed og grillen placeres på ikke brandbart underlag. Aske fra grill skal blive i grillen
  Parkering af biler i naturen må ikke ske i højt græs.
  Kast ikke cigaretskodder og afbrændte tændstikker bort, skaf dem af vejen i egnede beholdere.
  
  
  
  
  